**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov

 **Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy | x |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  |  |  |
| – vplyvy na hospodárenie obyvateľstva, |  |  | x |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

 K 30. 6. 2010 bolo v Slovenskej republike evidovaných 3 057 618 držiteľov vodičských preukazov. Podľa § 143b ods. 2 a 3 návrhu zákona vodičské preukazy vydané od 1. januára 1993 do 30. apríla 2004 sú platné do 31. decembra 2023 a vodičské preukazy vydané od 1. mája 2004 do 18. januára 2013 sú platné do 31. decembra 2032. To znamená, že do roku 2032 bude potrebné na požiadanie držiteľov vodičských preukazov vymeniť uvedený počet 3 057 618 vodičských preukazov. Podľa súčasnej výšky správneho poplatku 6,50 eura by predstavoval príjem štátneho rozpočtu sumu 19 874 517 eur. Podľa navrhovanej výšky správneho poplatku vo výške 3 eurá bude predstavovať príjem štátneho rozpočtu sumu 9 172 854 eur. Negatívny vplyv navrhovanej zmeny na rozpočet verejnej správy do roku 2032 je uvedený v tabuľke.

Počet evidovaných držiteľov VP k 30. 6. 2010 je 3 057 618

|  |  |  |  |  |
| --- | --- | --- | --- | --- |
| Súčasná výška správneho poplatku v eurách  | Predpokladaný príjem štátneho rozpočtu | Navrhovaná výška správneho poplatku | Predpokladaný príjem štátneho rozpočtu | Vplyv na rozpočet verejnej správy do roku 2032 |
| 6,50  | 19 874 517 | 3,00 | 9 172 854 | - 10 701 663 |

 Návrh zákona predpokladá zachovať súčasnú výšku správneho poplatku za vydanie vodičského preukazu vo výške 6,50 eura. Vzhľadom na termín platnosti súčasných vodičských preukazov do roku 2023, resp. až do roku 2032, sa predpokladá, že občania nebudú v najbližších rokoch po začatí vydávania vodičských preukazov s obmedzenou dobou platnosti žiadať o výmenu týchto vodičských preukazov. To znamená, že od roku 2013 sa predpokladá obdobný pomer vydávania prvých a vymenených vodičských preukazov. Počty prvýkrát vydaných vodičských preukazov a vymenených vodičských preukazov v rokoch 2006 až 2009 sú uvedené v nasledujúcej tabuľke.

|  |  |  |  |
| --- | --- | --- | --- |
| Rok  | Počet prvý krát vydaných VP | Počet vymenených VP | Celkom |
| 2006 | 104 541 | 151 102 | 255 643 |
| 2007 | 119 880 | 100 734 | 220 614 |
| 2008 | 131 929 | 119 250 | 251 179 |
| 2009 | 88 784 | 140 224 | 229 008 |
| 2013 (predpoklad) | 110 000 | 140 000 | 250 000 |

 Od roku 2013 pri navrhovanej výške správneho poplatku 3 eurá za výmenu vodičského preukazu (a so zachovaním výšky 6,50 eura za prvé vydanie vodičského preukazu) sa predpokladá každoročne nasledovný negatívny vplyv na príjem štátneho rozpočtu.

|  |  |  |  |  |
| --- | --- | --- | --- | --- |
| Súčasná výška správneho poplatku v eurách  | Predpokladaný príjem štátneho rozpočtu od roku 2013 za prvý krát vydané VP | Navrhovaná výška správneho poplatku | Predpokladaný príjem štátneho rozpočtu od roku 2013 za vymenené VP | Predpokladaný príjem štátneho rozpočtu od roku 2013 za všetky VP |
| 6,50 | 715 000 |  | 910 000 | 1 625 000 |
| 6,50  | 715 000 | 3,00 | 420 000 | 1 135 000 |
| Každoročný vplyv na rozpočet verejnej správy od roku 2013 | 490 000 |

 Návrh zákona zároveň ustanovuje nový správny poplatok za doručenie osvedčenia o evidencii časti I na určenú adresu určenú prevádzkovateľom vozidla vo výške 3 eurá. Od 1. 6. 2010 je priemerný mesačný počet vydaných osvedčení o evidencii časť I cca 45 000. Z uvedeného počtu sa predpokladá 80 % doručovaných na adresu určenú držiteľom vozidla. Pri zachovaní takýchto údajov sa predpokladá ročný príjem štátneho rozpočtu za doručenie osvedčenia o evidencii časti I na určenú adresu určenú prevádzkovateľom vozidla vo výške 1 296 000 eur, z toho v roku 2011 od 1. 5. 2011 vo výške 864 000 eur. V roku 2013 sa predpokladá vplyv novely zákona na štátny rozpočet vo výške príjmu z vybraných správnych poplatkov za doručenie osvedčenia o evidencii vo výške 1 296 000 eur znížený o nižší výber správnych poplatkov za vydanie vodičských preukazov vo výške 490 000 eur, t. j. celkovo príjem štátneho rozpočtu 806 000 eur.

 Celkový vplyv na rozpočet verejnej správy je uvedený v prílohe.

**A.4. Alternatívne riešenia**

**A.5. Stanovisko gestorov**

Návrh zákona nebol predložený na predbežné pripomienkové konanie podľa čl. 12 ods. 3 Legislatívnych pravidiel vlády SR.